טייסת 10 – סיכום הפעילות לשנת 2008
חוגי תעופה לנוער

בשנת הפעילות 2008 ובתחילת 2009 הפעילה ומפעילה כעת טייסת 10 עשרה חוגי תעופה לנוער שבהם השתתפו ומשתתפים כ-170 חניכים, רובם מאופיינים בבעיות התנהגותיות קשות:
באזור המרכז: 
 בבית ספר "עמל שרונים" בהוד השרון (בפעם השלישית) בהדרכת יוסי ברקאי,  בארגון גמילה מהתמכרויות "רטורנו" בבית שמש בהדרכת אבי סיילס.

באזור הצפון: 
 בבית ספר גיורא יוספטל במגדל העמק במסגרת "פרוייקט העצמה אישית" בשיתוף טייסת ח"א  117 בהדרכת דוד גורודצקי, בבית ספר "תמיר" בצפון בהדרכת שמוליק שטיינר,  בקיבוץ אשבל בהדרכת רוני גרופי (במקומו של יוסי הומל ז"ל).

באזור הדרום: 
ב"בית רשת" באשדוד בהדרכת אבינועם נעמני(החוג השני במסגרת זו), במרכז תמיכה "מעגן" לחולי סרטן בבאר שבע ובאותה מסגרת במרכז יום לטיפול בנכים קשים בהדרכת יצחק פייר.
במקביל, חוג תעופה הופעל במגזר הבדואי בכפר ערערה בנגב ע"י יצחק קניגסברג, בשיתוף עם האגף הביטחוני חברתי במשרד הביטחון (עידוד גיוס בדווי לצה"ל).
חברנו איתן ליפוביצקי הפעיל חוג לתעופה ב"אגודת שמע" -  לבעלי לקויות שמיעה.
הטסות

השנה ביצעו מתנדבי טייסת 10  35 שעות טיסה שבהם הטיסו את חניכי החוג, וכן חוסים וילדים ממסגרות שונות. וכמו בכל שנה, הטיסו מתנדבי הטייסת  ביום העצמאות יתומי צה"ל.
לציון מיוחד ראוי מבצע של יצחק פייר, מנהל אזור הדרום, בהטסת נכים ממוסד "מעגן" בבאר שבע, בו הוטסו 10 נכים מרותקים לכיסאות גלגלים, שכדי להטיסם תרמה חברת "עייט" את מטוס הצנחנים שלה, וחב' "תלם" בנתה התקן מיוחד למלגזה כדי להרים את הנכים לתוך המטוס!
טיסות קק"ל

השנה הוקמה יחידת מתנדבים מיוחדת של טייסים למען קק"ל במטרה לגילוי ואיתור שרפות יער ביערות ישראל. ליחידה הצטרפו 33 מתנדבים, שהספיקו לטוס  במשך סוף עונת  הקיץ ועונת הסתיו  13 שעות טיסה.
טיסות משטרה

לאחרונה קוימו מספר פגישות עם אנשי רת"א במטרה לחדש את הטיסות במשימות משטרת ישראל. האווירה בפגישות אלה מראה על כיוון חיובי, בעיקר מצד אנשי רת"א.
תכנית עבודה לשנת 2009

חוגים

המשך הפעילות, במטרה להקים 15 חוגים במסגרות שונות.
הטסות

ביצוע הטסות לחניכי החוגים של הטייסת ,  וכן ולנערים ממסגרות שונות בסך כולל של עד 50 שעות טיסה .

טיסות התנדבות למען קק"ל לאיתור שרפות

בשאיפה להגיע לביצוע של כ-150 שעות טיסה למטרה זו.
